Diari Oficial de la Generalitat Valenciana


Sumari del DOGV 5597, del 12-09-2007 (2007/10968)

RESOLUCIÓ de 31 d'agost de 2007, de la Direcció General d'Ordenació i Centres Docents, de correcció d'errors de la Resolució de 13 de juny de 2007 de la Direcció General d'Ensenyament, de la convocatòria d'ajudes per a l'adquisició de llibres de text, per a l'alumnat que cursa tercer, quart, quint i sext d'Educació Primària i Educació Secundària Obligatòria en centres finançats amb fons públics per al curs 2007-2008, fase A.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10603


Data del document
:   31-08-2007

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * ensenyament secundari
    * suport econòmic
    * llibre escolar
    * alumnat
    * alumne
    * ensenyament primari
    * ajuda pública

RESOLUCIÓ de 31 d'agost de 2007, de la Direcció General d'Ordenació i Centres Docents, de correcció d'errors de la Resolució de 13 de juny de 2007 de la Direcció General d'Ensenyament, de la convocatòria d'ajudes per a l'adquisició de llibres de text, per a l'alumnat que cursa tercer, quart, quint i sext d'Educació Primària i Educació Secundària Obligatòria en centres finançats amb fons públics per al curs 2007-2008, fase A. [2007/10066]  
Publicada la Resolució de 13 de juny de 2007, de la Direcció General d'Ordenació i Centres Docents (DOCV núm. 5536 de 18 de juny), per la qual es resol la fase A, prevista en l'Orde de 10 de novembre de 2006, de convocatòria d'Ajudes per a l'Adquisició de Llibres de Text, per a l'alumnat que cursa Educació Primària i Educació Secundària Obligatòria en centres finançats amb fons públics, per al curs 2007-2008.  
De la documentació aportada pels centres docents, així com pels interessats, es desprén que hi ha hagut errors materials o de tramitació en els annexos de la Resolució de 13 de juny de 2007, en alguns casos per omissió, en altres casos per inclusió d'alumnes a qui correspon ser beneficiaris del programa de gratuïtat de llibres de text.  
Tenint en compte que l'article 105.2 de la Llei 30/1992, de 26 de novembre, indica que les administracions públiques podran rectificar en qualsevol moment els errors materials, de fet o aritmètics que hi haja en els seus actes, cal efectuar la corresponent correcció.  
Fent ús de les atribucions que m'atorguen l'apartat 9.3 i la disposició final primera de la dita orde, per a dictar les resolucions necessàries per al seu desplegament, per delegació del conseller de Cultura, Educació i Esport, resolc:  
Primer  
Incloure com a beneficiaris de l'ajuda per a l'adquisició de llibres de text l'alumnat que figura en l'annex I, que per errors materials o de fet no va ser inclòs en la Resolució de 13 de juny de 2007.  
Segon  
Excloure de les ajudes per a l'adquisició de llibres de text l'alumnat que figura en l'annex II com a conseqüència de la correcció d'errors observats en la citada Resolució de 13 de juny de 2007.  
Tercer  
Esmenats els errors, el nombre d'alumnat beneficiari d'estes ajudes en la fase A, de 3r a 6t d'Educació Primària, és de 81.910, per un import total de 8.191.000,00 euros, i el de beneficiaris de 1r a 4t d'Educació Secundària Obligatòria és de 69.811, per un import total de 8.028.265,00 euros, a càrrec de la línia de subvenció T0067000.  
Quart  
Ordenar l'exposició pública de la present resolució de correcció d'errors en el DOCV i, el dia 12 de setembre, en el tauler d'anuncis del centre docent junt amb els corresponents annexos.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
València, 31 d'agost de 2007.- El director general d'Ordenació i Centres Docents: Josep Vicent Felip i Monlleó.